มีตุ่มใสๆ ขึ้นบริเวณโคนอวัยะเพศครับ เป็นมาได้เกือบ 2 สัปดาห์ ช่วงที่เป็นแรกๆ เผลอไปบีบให้มันแตก หลังจากนั้นเป็นแผลอักเสบ สัปดาห์นี้เริ่มมีไข้หนัก และเริ่มมีตุ่มใสขึ้นเป็นกลุ่ม ๆสำหรับตุ่มใสผมใช้ยาทาคือ Pheobus Cream ยากินคือ Dycoxa แคปซุล ฟ้าขาว และใช้ยาบรรเทาอาการเป็นไข้สูงเป็น Gofen และ Iburofen ครับ ทั้งนี้ทั้งนั้น ไข้ก็ขึ้นๆ ลงๆ สำหรับตุ่มไม่มีวี่แววจะบรรเทาสักเท่าไหร่ บางวันอาการไข้ลดลงเกือบดีขึ้น ตกกลางคืนมีอาการหนาวสั่นได้แต่นอนปิดแอร์ให้เหงื่อมันออก บางวันถึงขนาดไม่เปิดแอร์ เปิดพัดลมเลยจะขอคำแนะนำคุณครับว่า ยาที่กินกับทารักษาได้หรือไม่ ผมอยากจะไปหา แต่ด้วยงานที่มีช่วงนี้ยังลาไปไหนไม่ได้ ถ้าต้องถ่ายรูปรบกวนคุณบอกด้วยนะครับ ตอนนี้ยังไม่กล้าถ่ายลงขอบพระครับคุณ....
สวัสดีค่ะ Zrabzตุ่มใสที่อวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ หรือมีไข้ต่ำๆ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 โรคติดต่อทางเพศสัมพันธ์อื่นๆเช่น หนองใน หรือแผลริมอ่อน ซึ่งอาจทำให้มีไข้ต่ำๆได้เช่นกันหากเป็นลักษณะตุ่มใสๆขึ้นเป็นกลุ่ม จะคล้ายกับโรคเริมมากที่สุด การรักษาคือการใช้ยาต้านไวรัสชื่อ acyclovir ไม่จำเป็นต้องเอาอะไรไปทาที่ตุ่ม ยกเว้นกลัวติดเชื้อแบคทีเรีย อาจใช้ยาฆ่าเชื้อแบคทีเรียเฉพาะที่ได้ โดย Pheobus Cream ที่กล่าวมานั้นมีฤทธิ์ฆ่าทั้งเชื้อราและเชื้อแบคทีเรีย สามารถใช้ทาบางๆได้ และยา Dicloxacillin ที่เป็นยากินนั้นเป็นยาฆ่าเชื้อแบคทีเรีย ซึ่งถ้าเป็นโรคเริมยาตัวนี้จะไม่ช่วยทำให้ตุ่มยุบเร็วขึ้นแนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อนค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว